Diari Oficial de la Generalitat Valenciana


Sumari del DOGV 4430, del 31-01-2003 (2003/736)

Informació pública del programa d'actuació urbanística integrada, pla parcial, projecte de reparcel·lació i avantprojecte d'urbanització del sector S-9 de Cox.
---------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/736


Organisme emissor
:   Ajuntament de Cox

Tipus de document
:   Anunci

Informació pública del programa d'actuació urbanística integrada, pla parcial, projecte de reparcel·lació i avantprojecte d'urbanització del sector S-9 de Cox. [2003/A736]
  
En compliment del que disposa l'article 52, en relació amb els articles 46 i 53 de la Llei 6/1994, de 15 de novembre, Reguladora de l'Activitat Urbanística, se sotmet a informació pública, durant 20 dies, el programa d'actuació urbanística integrada, pla parcial, projecte de reparcel·lació i avantprojecte d'urbanització del sector S-9 del Pla General d'Ordenació Urbana de Cox, formulats per iniciativa de José Lozano Navarro i Luis Maestre Martínez en representació de la mercantil propietària, Agrícola San Fernando, SAL, segons els documents elaborats per l'arquitecte Antonio V. Ortega Godino i altres.
  
El termini d'exposició es comptarà des de l'endemà de la publicació del present edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
S'exposa al públic, així mateix, el canvi d'emplaçament dels 350.000 metres quadrats de terreny de forest que l'esmentada mercantil ha cedit gratuïtament a l'Ajuntament de Cox en virtut del conveni aprovat amb el Pla General a canvi de la classificació a com a sòl urbanitzable residencial dels terrenys inclosos en el S-9.
  
Durant el període d'exposició s'admetran al·legacions al canvi d'emplaçament dels terrenys esmentats, així com també tant al·legacions com alternatives tècniques a la inclosa en el programa. I, després de la seua conclusió, les persones que, amb independència que siguen o no propietàries dels terrenys, tinguen interés a competir per ser seleccionades com a adjudicatàries del programa corresponent, podran presentar proposicions juridicoeonòmiques, les quals hauran de presentar-se durant els cinc dies següents al venciment del termini dels 20 dies adés indicats.
  
Les alternatives tècniques s'han de presentar a la vista, amb la documentació indicada en els apartats a) i b) de l'article 32 de la Llei 6/1994, acompanyades, si pertoca, de projectes complementaris. Les proposicions juridicoeconòmiques s'han de presentar en una plica tancada amb la documentació assenyalada en els apartats c) i d) de l'article 32 ja referit.
  
Els terminis indicats adés es prorrogaran per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà en la següent data hàbil a l'acabament del termini per a presentar-les. I s'estendrà una acta del seu desenvolupament i resultats.